Orban: PNL va ataca la CCR respingerea OUG pentru amânarea dublării alocaţiei.
Ludovic Orban anunţă că PNL va ataca la CCR decizia Parlamentului de a respinge amânarea dublării alocaţiei de stat pentru copii. Camera Deputaţilor ar putea respinge azi, decizional, OUG pentru amânarea intrării în vigoare a Legii de dublare a alocaţiilor de stat. Deşi Legea a fost promulgată, Guvernul a aprobat o OUG pentru amânarea dublării alocaţiei până la rectificarea bugetară din luna august.
Ludovic Orban anunţă că PNL va ataca la CCR decizia Parlamentului de a respinge amânarea dublării alocaţiei de stat pentru copii. PNL vrea să atace la CCR decizia Parlamentului de a respinge OUG dată de Guvernul Orban, care prevede amânarea intrării în vigoare a Legii de dublare a alocaţiilor de stat. Respingerea OUG 1 aruncă în aer economia românească şi aruncă în aer bugetul României. Ar fi o crimă împotriva interesului naţional. Vom ataca la CCR, cu certitudine. – Ludovic OrbanProiecul de lege pentru respingerea amânării dublării alocaţiilor de stat se află în dezbatere la Camera Deputaţilor şi ar putea fi adoptat chiar astăzi, în calitate de for decizional. Dacă Parlamentul decide respingerea OUG de amânare a dublării alocaţiei, atunci efectele ordonanţei se anulează, iar Guvernul va trebui să dubleze alocaţiile. În luna decembrie a anului trecut, Camera Deputaţilor a dat vot decizional propunerii legislative de majorare a alocaţiei pentru copii. Deputatul PSD Adrian Solomon a introdus un amendament în urma căruia se majorează cuantumul alocaţiei, după cum urmează: 600 de lei pentru copiii de până la 2 ani, aceeaşi sumă pentru copiii cu handicap de până la 3 ani, 300 de lei pentru copiii cu vârsta cuprinsă între 2 şi 18 ani şi 600 de lei pentru copiii cu vârsta cuprinsă între 3 şi 18 ani, în cazul copilului cu handicap. Legea a fost promulgată de preşedintele Klaus Iohannis pe 14 ianuarie dar Guvernul Orban a aprobat o ordonanţă de urgenţă pentru prorogarea termenului de intrare în vigoare a legii până la 1 august, odată cu rectificarea bugetară.